கேள்வி: சுண்டை பற்றி விளக்கவும்.
பதில்: சுண்டை அல்லது பேயத்தி, மலைச்சுண்டை, கடுகி, அமரக்காய் (''Solanum torvum'') என்பது மூலிகை மருத்துவத்திலும் சமையலிலும் பயன்படும் ஒரு செடியாகும். பொதுவாக 2 முதல் 3 மீட்டர் உயரம் வரை வளர்கிறது. மூச்சுத் தொகுதி நோய்கள், வயிற்றுப் புழுக்கள், பேதி போன்றவற்றைக் கட்டுப்படுத்தப் பயன்படுகிறது. சமையல் வத்தல், வத்தல் குழம்பு செய்யவும் பயன்படுத்தப்படுகிறது. இதில் கசப்புத் தன்மை மிகுந்தளவில் உள்ளது. சுண்டைக்காய் சாப்பிடுவதன் மூலம் குடல் புழு இறந்து விடும், நீரிழிவு நோய் போன்றவைக் கட்டுப்படும். மேலும் உடலுக்கு தேவையான நோய் எதிர்ப்பாற்றல் முறைமையும் கிடைக்கிறது.
கேள்வி: சுண்டை - விளக்கம் பற்றி நீங்கள் என்ன அறிந்துள்ளீர்கள்?
பதில்: சுண்டையானது ஓரளவு வளரும் பெருஞ்செடி வகையான முட்கள் கொண்ட தாவரம் ஆகும். இதன் இலைகள் அகன்று விரிந்தும் சிறிய பிளவுகள் தென்படுவதாகவும் இருக்கும். இது வெள்ளை நிறப் பூக்களைக் கொண்டதாகவும், கொத்துக் கொத்தாகக் காய்க்கும் காய்களைக் கொண்டதாகவும் இருக்கும்.
கேள்வி: சுண்டை - அகத்தியர் பாடல் பற்றி நீங்கள் என்ன அறிந்துள்ளீர்கள்?
பதில்: நெஞ்சின் கபம்போம் நிறைகிருமி நோயும்போம் விஞ்சுவா தத்தின் விளைவும்போம் - வஞ்சியரே வாயைக் கசப்பிக்கும் மாமலையில் உள்ள சுண்டைக் காயைச் சுவைப்பவர்க்குக் காண் என்று சுண்டைக்காயின் பெருமை பற்றி அகத்தியர் குணப்பாட பாடல் கூறப்பட்டுள்ளது. சுண்டைக்காய் வற்றல் (Dried Turkey berries) பற்றி மற்றொரு வெண்பா பித்தவரோசகம்போம் பேராப்புழுச்சாகும் உற்றகிறாணியும்போம் உட்பசியாம் – சத்தியமாய் பண்டைக்குதவாமம் பற்றுமிங்கியாரையுந்தான் சுண்டைக்காய் வற்றலுண்ணச் சொல்.